b'\n_START_ARTICLE_\nAndrej Kurkov\n_START_SECTION_\nBarndom og ungdom\n_START_PARAGRAPH_\nKurkovs far var testpilot for Sovjetunionen og moren var doktor. Kurkov begynte \xc3\xa5 skrive da han var syv \xc3\xa5r gammel. Da to av hans tre hamstere d\xc3\xb8de p\xc3\xa5 tragisk vis, en av dem ble spist av en katt og den andre ble klemt i hjel av en d\xc3\xb8r, skrev han et dikt om hvor ensom den siste hamsteren f\xc3\xb8lte seg. Da denne hamsteren ogs\xc3\xa5 d\xc3\xb8de like etterp\xc3\xa5, i et stygt fall ut balkongd\xc3\xb8ra og ned p\xc3\xa5 asfalten, skrev han et nytt dikt om Lenin. Dette diktet sies \xc3\xa5 v\xc3\xa6re inspirert av hans sovjetiske utdannelse p\xc3\xa5 denne tiden._NEWLINE_Fordi han var en trent japansk oversetter, ble han ansatt i milit\xc3\xa6rtjenesten for \xc3\xa5 assistere KGB. Men han fikk byttet papirene sine slik at han kunne jobbe for milit\xc3\xa6rpolitiet i stedet. Dette gav ham en stor grad av frihet i og etter hans tjenesteperiode. Han fikk arbeid som fengselsvakt i Odessa, og i denne perioden skrev han alle sine barneb\xc3\xb8ker.\n_START_SECTION_\nForfatter og bokselger\n_START_PARAGRAPH_\nKurkovs f\xc3\xb8rste roman ble publisert to uker f\xc3\xb8r Sovjetunionens fall. Under de f\xc3\xb8lgende sosiale og politiske urolighetene tok han sine f\xc3\xb8rste steg mot selv-publisering og distribusjon. Ved \xc3\xa5 l\xc3\xa5ne penger fra venner, fikk han publisert omkring 75 000 b\xc3\xb8ker p\xc3\xa5 egen h\xc3\xa5nd. Og mens han organiserte distribusjon rundt om i Ukraina, stilte han seg ogs\xc3\xa5 opp i gatene for \xc3\xa5 selge kopier for h\xc3\xa5nd._NEWLINE_Som mange vellykkede forfattere hadde Kurkov problemer med \xc3\xa5 etablere den f\xc3\xb8rste publiseringskontrakten. Han skal ha blitt avsl\xc3\xa5tt 500 ganger f\xc3\xb8r han endelig ble akseptert. I mellomtiden hadde han nesten skrevet ferdig \xc3\xa5tte komplette romaner.\n_START_SECTION_\nEtablert forfatter\n_START_PARAGRAPH_\nSenere i karrieren har han f\xc3\xa5tt mer anerkjennelse, og han hylles n\xc3\xa5 som en av de mest suksessfulle russiskspr\xc3\xa5klige forfattere i tiden etter Sovjetunionens fall. Han har ogs\xc3\xa5 mange h\xc3\xb8ye plasser p\xc3\xa5 europeiske bestselgerlister. B\xc3\xb8kene hans er fulle av svart humor, post-sovjetisk realia og elementer av surrealisme._NEWLINE_Kurkov er en ukrainsk forfatter, men han skriver p\xc3\xa5 russisk. Dette har f\xc3\xb8rt til kritikk, og noen mener at han p\xc3\xa5 denne m\xc3\xa5ten ikke er med p\xc3\xa5 \xc3\xa5 st\xc3\xb8tte opp om den blomstrende ukrainske litter\xc3\xa6re bevegelsen.\n_START_SECTION_\nUtbredelse\n_START_PARAGRAPH_\nHans arbeider er oversatt til 33 spr\xc3\xa5k, blant annet engelsk, japansk, fransk, kinesisk og hebraisk. Han har ogs\xc3\xa5 skrevet skuespill. Hans artikler har blitt publisert i en rekke land.'